VAW | Maroela Media
Alles vir die sleutelwoord "VAW"
Ander skrywers · 23 April 2018
Om saam te vat: Leer is ’n proses waarby verskeie rolspelers betrokke is. Ons kinders kyk op na hul ouers en onderwysers om die voorlopers te wees om vrae te vra, minder te praat en meer te doen en ontdek. Dagsorgsentrumeienaar ‘jammer’ ná video’s herrie ontketen | Maroela Media
‘n Skermgreep uit een van die video’s.
Die eienaar van die Myne Maatjies-dagsorgsentrum in Randfontein aan die Wes-Rand het in ŉ video op Facebook om verskoning gevra vir haar gedrag nadat verskeie video’s Donderdag aan die lig gekom het waarin kinders hardhandig by dié sentrum hanteer word.
In die video’s kan gesien word hoe verskeie personeellede sommige van die kinders herhaaldelik oor die kop slaan, terwyl ander met ŉ besem of ŉ mop verjaag word.
Die eienaar erken nou dat sy ŉ seuntjie in een van die video’s op sy hande geslaan het nadat die kind glo ŉ ander kind in haar gesig gekrap het. “Ek het oorreageer en só iets sal nooit weer gebeur nie. As dit my kind was, sou ek ook baie kwaad gewees het,” sê sy.
“Hier by Myne Maatjies kom die kinders regtig eerste. Ek wil net weer eens sê, baie jammer,” het sy in die videoboodskap gesê.
Die eienaar sê voorts dat tugstappe teen die betrokke personeellede gedoen gaan word.
Sy is egter sélf van aanranding aangekla nadat verskeie ouers klagte by die polisie aanhangig gemaak het.
Brig. Jacob Manemela, stasiebevelvoerder van die Randfontein-polisiestasie, het aan Maroela Media gesê die dagsorgsentrumeienaar, asook een van die werkers, sal later in die hof verskyn.
Ontstoke ouers het gister inderhaas hul kinders by die dagsorgsentrum gaan haal nadat die video’s versprei is.
Thuliswa Khawe, LUR van die departement van maatskaplike ontwikkeling in Gauteng, het in ŉ verklaring gesê sy is geskok oor die voorval.
“Ons veroordeel sulke wreedheid teenoor kinders. Dit is hartseer en kan nie geregverdig word nie,” het sy gesê.
Khawe doen ŉ beroep op die publiek om met enige inligting rakende die voorval na vore te kom.
“Ons kan nie sulke optrede goedkeur nie.”
Die LUR beplan om die kleuters te besoek asook ŉ span maatskaplike werkers na die betrokke ouers te stuur om hulle te ondersteun.
Ingevolge wetgewing mag ŉ beskuldigde nie geïdentifiseer word voordat hy of sy in die hof verskyn het nie.
In die nuus Randfontein
Ek het haar “jammer” video gesien.
Myne maatjie (nie!), ‘n graad eentjie kon ‘n beter act opsit.
Wat vir my skrikwekkend van die videos is, is dat dit wil voorkom asof dit die norm was om die kinders so in die verby gaan ‘n oorveeg te gee.
Mag jy en jou personeel kry wat julle toekom.
Die vrou is die kluts kwyt, luister sy na haar eie woorde?! Die kinders kom gn “regtig eerste nie”! Boonop praat sy van tugstappe teen haar personeel asof sy self onskuldig is?! Iewers is iets nie lekker daar bo nie.
Mag sy en haar werkers wat ‘n kind so hanteer baie SWAAR gestraf word.
As dit my kleintjie was wat so hanteer is sal ek defnitief nie net dit lat gaan nie. Jy kan hoe jammer wees, die tipe gedrag is nooit aan aarbaar teenoor n onskuldige kind nie.
Dit maak nie saak wat daai kind gedoen het nie, dit regverdig glad nie haar houding teenoor die kinders nie. Ek hoop sy mag nooit weer n dagsorg oopmaak of ooit weer met kinders werk nie.
Hou die LUR en haar trawante ver weg. Skade is gedoen en daar is niks wat sy en haar volgelinge kan verbeter nie, of hou julle nie die nuus dop nie? wat weet sy van opvoeding af? Vat net die kinders na n gesertifiseerde kleuterskool of sentrum toe en vat dit van daar. Maar moet asb nie dat die staat se mense betrokke raak nie, dan raak dit net nog n media foefie waar mense hulle name met n plank gaan slaan
Jammer, asb, wat jy en jou werkers doen is afskuwelik….goeie genade ek het 3 kinders en nog nooit, nog nooit het hulle eers sulke behandeling by die huis gekry nie, SIES MAN, ek hoop van harte daardie skool word toegemaak en nie een van julle HEKSE ooit weer naby of met klein kindertjies werk nie!